CELEX: 62021CN0161
Language: el
Date: 2021-03-10 00:00:00
Title: Υπόθεση C-161/21: Αίτηση προδικαστικής αποφάσεως την οποία υπέβαλε το Corte dei conti — Sezione regionale di controllo per la Campania (Ιταλία) στις 10 Μαρτίου 2021 — Comune di Camerota

7.6.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/23
            
         
      Αίτηση προδικαστικής αποφάσεως την οποία υπέβαλε το Corte dei conti — Sezione regionale di controllo per la Campania (Ιταλία) στις 10 Μαρτίου 2021 — Comune di Camerota
      (Υπόθεση C-161/21)
      (2021/C 217/34)
      Γλώσσα διαδικασίας: η ιταλική
      
         Αιτούν δικαστήριο
      
      Corte dei conti — Sezione regionale di controllo per la Campania
      
         Διάδικοι στην υπόθεση της κύριας δίκης
      
      
         Προσφεύγουσα: Comune di Camerota
      
         Προδικαστικά ερωτήματα
      
      
                  1)
               
               
                  Αντιτίθενται τα άρθρα 2 (ιδίως όσον αφορά την αρχή του κράτους δικαίου) και 19 ΣΕΕ, το άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης, το άρθρο 120, παράγραφος 1, το άρθρο 126, παράγραφος 1, ΣΛΕΕ, το άρθρο 3, παράγραφος 1, το άρθρο 6, παράγραφος 1, στοιχείο β', και το άρθρο 12 της οδηγίας 2011/85/EE (1), το άρθρο 5 του κανονισμού (ΕΕ) 473/2013 (2), καθώς και οι αρχές του δικαίου της Ευρωπαϊκής Ένωσης περί αναλογικότητας, καλόπιστης συνεργασίας και πρακτικής αποτελεσματικότητας, οι οποίες απορρέουν από τα άρθρα 4 και 5 ΣΕΕ, στην ερμηνεία και εφαρμογή εθνικής ρύθμισης για την αντιμετώπιση έκτακτης και επείγουσας ανάγκης, όπως η ρύθμιση του άρθρου 53, παράγραφος 8, της πράξης νομοθετικού περιεχομένου 104, της 14ης Αυγούστου 2020, η οποία κυρώθηκε κατόπιν τροποποιήσεων με τον νόμο 126 της 13ης Οκτωβρίου 2020, υπό την έννοια ότι η εν λόγω ρύθμιση εμποδίζει, ακόμη και προσωρινά (από τις 15η Αυγούστου 2020 έως τις 30 Ιουνίου 2021, και επομένως κατά πολύ πέραν της κατάστασης έκτακτης ανάγκης), τον έγκαιρο και αποτελεσματικό δικαστικό έλεγχο της τήρησης των δημοσιονομικών κανόνων που ανατίθεται, βάσει του εθνικού συνταγματικού και νομοθετικού πλαισίου, σε ανεξάρτητο δικαστήριο που ειδικεύεται στη δημόσια λογιστική, όπως το Corte di conti (Ελεγκτικό Συνέδριο), με την αναστολή, ιδίως, των λειτουργιών δικαστικού ελέγχου τοπικών φορέων οι οποίοι βρίσκονται σε κατάσταση διαρθρωτικής ανισορροπίας σε βαθμό που κινδυνεύει η συνέχιση της λειτουργίας τους, ακολουθούν πρόγραμμα μακροπρόθεσμης εξυγίανσης και οι οποίοι χρειάζεται -ακριβώς για αυτόν τον λόγο, πέραν των δυσχερειών που οφείλονται στην υγειονομική κρίση- περισσότερο από άλλους φορείς, να υποβληθούν σε καθεστώς ανεξάρτητης, αποτελεσματικής και έγκαιρης παρακολούθησης, προκειμένου να αποφευχθούν η επιδείνωση της οικονομικής τους κατάστασης και η μη αναστρέψιμη παρέκκλιση από το πρόγραμμα εξυγίανσής τους, που θα είχε ως αποτέλεσμα την παύση της λειτουργίας τους;
               
            
                  2)
               
               
                  Αντιτίθενται το άρθρο 3, παράγραφος 3, ΣΕΕ, το άρθρο 3, παράγραφος 1, στοιχείο β', το άρθρο 119, παράγραφοι 1 και 2, το άρθρο 120 ΣΛΕΕ, τα άρθρα1 και 4 της οδηγίας 2011/7/ΕΕ (3), καθώς και το πρωτόκολλο αριθ. 27 σχετικά με την εσωτερική αγορά και τον ανταγωνισμό, στην ερμηνεία και εφαρμογή εθνικής ρύθμισης για την αντιμετώπιση έκτακτης και επείγουσας ανάγκης, όπως η ρύθμιση του άρθρου 53, παράγραφος 9, της πράξης νομοθετικού περιεχομένου 104, της 14ης Αυγούστου 2020, η οποία κυρώθηκε κατόπιν τροποποιήσεων με τον νόμο 126 της 13ης Οκτωβρίου 2020, υπό την έννοια ότι η εν λόγω ρύθμιση επιτρέπει νέα περίπτωση αναστολής, από τις 15 Αυγούστου 2020 έως τις 30 Ιουνίου 2021, των διαδικασιών εκτέλεσης που κινούνται από πιστωτές των φορέων των οποίων έχει εγκριθεί σχέδιο εξυγίανσης, η οποία οφείλεται αποκλειστικά στην υγειονομική κρίση και επιβάλλεται κατόπιν αναστολής εκτέλεσης που είχε ήδη χορηγηθεί υπέρ των φορέων αυτών βάσει των συνδυασμένων διατάξεων των άρθρων 243-bis, παράγραφος 4, και 243-quater, παράγραφος 5, του Testo Unico degli Enti Locali (Tuel), χωρίς να ακολουθεί συλλογική πτωχευτική διαδικασία που θα παρείχε εναλλακτική δυνατότητα ικανοποίησης των πιστωτών, με αποτέλεσμα να επέλθουν οι συνέπειες που συνεπάγεται η νέα και μακρά διαδικασία εκτέλεσης όσον αφορά την επιδείνωση των καθυστερήσεων των πληρωμών των δημόσιων αρχών και, ως εκ τούτου, την προστασία του ανταγωνισμού και της ανταγωνιστικότητας των πιστωτριών επιχειρήσεων;
               
            
         (1)  Οδηγία 2011/85/ΕΕ του Συμβουλίου, της 8ης Νοεμβρίου 2011, σχετικά με τις απαιτήσεις για τα δημοσιονομικά πλαίσια των κρατών μελών (ΕΕ 2011, L 306, σ. 41).
      
         (2)  Κανονισμός (ΕΕ) 473/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, σχετικά με κοινές διατάξεις για την παρακολούθηση και την εκτίμηση των σχεδίων δημοσιονομικών προγραμμάτων και τη διασφάλιση της διόρθωσης του υπερβολικού ελλείμματος των κρατών μελών στη ζώνη του ευρώ (ΕΕ 2013, L 140, σ. 11).
      
         (3)  Οδηγία 2011/7/ΕΕ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για την καταπολέμηση των καθυστερήσεων πληρωμών στις εμπορικές συναλλαγές (ΕΕ 2011, L 48, σ. 1).